Source: http://skolenie.slov-lex.sk/pravne-predpisy/SK/ZZ/2007/365/
Timestamp: 2020-07-10 17:27:46+00:00

Document:
365/2007 Z.z. - Vyhláška Ministerstva pôdohospodárs... - Slov-lex
365/2007 Z.z.
o vykonávaní odrodových skúšok,
o vydávaní osvedčení o šľachtení nových odrôd pestovaných rastlín a osvedčení o udržiavacom šľachtení odrôd pestovaných rastlín,
o náležitostiach Štátnej odrodovej knihy a Listiny registrovaných odrôd.
Odrodové skúšky na účely registrácie odrôd pestovaných rastlín (ďalej len „odroda“) a predĺženia doby registrácie odrôd sa vykonávajú na základe žiadosti o registráciu odrody, ktorej vzor je uvedený v prílohe č. 1, a žiadosti o predĺženie doby registrácie odrody, ktorej vzor je uvedený v prílohe č. 2. Návrh názvu odrody predkladá žiadateľ na tlačive, ktorého vzor je uvedený v prílohe č. 3.
Odrodové skúšky tvoria
skúšky hospodárskej hodnoty odrody pre druhy pestovaných rastlín1) (ďalej len „druh“),
skúšky na odlišnosť, vyrovnanosť a stálosť odrody,2)
skúšky technologickej kvality pri druhoch uvedených v prílohe č. 4.
Skúšky hospodárskej hodnoty odrody sa vykonávajú
dva až tri roky, ak ide o jednoročné druhy; ak má odroda skončené odrodové skúšky na odlišnosť, vyrovnanosť a stálosť a dosiahne veľmi dobré výsledky hospodárskej hodnoty, tieto skúšky sa nemusia vykonávať v treťom roku,
najmenej dva úžitkové roky, ak ide o viacročné druhy,
tri roky plnej rodivosti, ak ide o odrody viniča hroznorodého,
päť rokov plnej rodivosti, ak ide o klony viniča hroznorodého,
tri roky produkcie rezkov, ak ide o podpníkový vinič, a tri roky plnej rodivosti, ak ide o naštepené odrody alebo klony viniča hroznorodého.
Skúškou technologickej kvality odrody sa overuje súhrn kvalitatívnych znakov, ktoré sú charakteristické pre odrodu a ktoré určujú jej využitie na výživu človeka alebo hospodárskych zvierat alebo na priemyselné spracovanie.
Skúšky na odlišnosť, vyrovnanosť a stálosť odrody sa môžu vykonať u žiadateľa o registráciu odrody alebo žiadateľa o predĺženie doby registrácie odrody alebo na odbornom pracovisku inej fyzickej osoby – podnikateľa alebo právnickej osoby,
ak ide o druhy, ktorých registrácia je dobrovoľná, alebo
na základe medzinárodnej dohody.
Odrodové skúšky sa vykonajú aj na základe žiadosti žiadateľa3) o zápis ďalšieho udržiavateľa odrody do Štátnej odrodovej knihy.
Do odrodových skúšok registrovaných odrôd možno prihlásiť odrodu registrovanú v Štátnej odrodovej knihe.
Žiadosť o vykonanie odrodových skúšok registrovanej odrody sa podáva na tlačive, ktorého vzor je uvedený v prílohe č. 5.
Odrodové skúšky registrovaných odrôd sa vykonávajú najmenej dva roky.
Na odrodové skúšky registrovaných odrôd sa použije rastlinný materiál dodaný žiadateľom o odrodové skúšky registrovaných odrôd.
Žiadosť podľa odseku 2 je podkladom na uzavretie zmluvy o vykonaní odrodových skúšok registrovanej odrody.
Odrodové skúšky registrovaných odrôd môže vykonávať aj iná odborne spôsobilá fyzická osoba – podnikateľ alebo právnická osoba, ktoré majú vytvorené personálne, technické a materiálne podmienky na skúšanie odrôd.
Žiadosť o vydanie osvedčenia o šľachtení nových odrôd a žiadosť o vydanie osvedčenia o udržiavacom šľachtení odrôd obsahuje tieto údaje:
meno, priezvisko a miesto podnikania, ak je žiadateľom fyzická osoba – podnikateľ, alebo obchodné meno a sídlo, ak je žiadateľom právnická osoba,
predmet šľachtenia,
dátum podania a podpis žiadateľa,
doklad o dosiahnutom odbornom vzdelaní žiadateľa alebo jeho zástupcu, ktorý je s ním v pracovnom pomere alebo v obdobnom pracovnoprávnom vzťahu, a to v oblasti poľnohospodárstva alebo biologických vied,
čestné vyhlásenie o technickom zabezpečení na výkon šľachtenia nových odrôd rastlín alebo udržiavacieho šľachtenia.
K žiadostiam podľa odseku 1 sa prikladá overená fotokópia dokladu o dosiahnutom odbornom vzdelaní v oblasti poľnohospodárstva alebo biologických vied, čestné vyhlásenie o vykonávaní šľachtenia nových odrôd alebo čestné vyhlásenie o vykonávaní udržiavacieho šľachtenia odrôd spolu s výpisom z obchodného registra, ak je žiadateľom právnická osoba, alebo výpis z evidencie, ak je žiadateľom súkromne hospodáriaci roľník. Výpis z obchodného registra alebo výpis z evidencie súkromne hospodáriacich roľníkov nesmie byť v deň podania žiadosti starší ako tri mesiace.
Vzor čestného vyhlásenia o vykonávaní šľachtenia nových odrôd je uvedený v prílohe č. 6 a vzor čestného vyhlásenia o vykonávaní udržiavacieho šľachtenia odrôd je uvedený v prílohe č. 7.
Osvedčenie o šľachtení nových odrôd alebo osvedčenie o udržiavacom šľachtení odrôd sa vydá, ak žiadateľ splnil podmienky na jeho vydanie podľa odsekov 1 a 2.
Vzor osvedčenia o šľachtení nových odrôd je uvedený v prílohe č. 8 a vzor osvedčenia o udržiavacom šľachtení odrôd je uvedený v prílohe č. 9.
Evidencia osvedčení o šľachtení nových odrôd rastlín a evidencia osvedčení o udržiavacom šľachtení odrôd rastlín obsahuje tieto údaje:
meno, priezvisko a miesto podnikania žiadateľa, ak je žiadateľom fyzická osoba – podnikateľ,
obchodné meno a sídlo, ak je žiadateľom právnická osoba,
deň vydania osvedčenia,
údaj o zrušení osvedčenia alebo údaj o zániku osvedčenia.
Osvedčenie o šľachtení nových odrôd rastlín alebo osvedčenie o udržiavacom šľachtení odrôd rastlín sa zruší, ak držiteľ osvedčenia o šľachtení nových odrôd rastlín alebo držiteľ osvedčenia o udržiavacom šľachtení odrôd rastlín
o jeho zrušenie sám písomne požiada,
už nemá zodpovedajúce technické vybavenie,
šľachtenie nových odrôd rastlín alebo udržiavacie šľachtenie odrôd rastlín nevykonáva ako podnikanie alebo
už nie je podnikateľom.
Do Štátnej odrodovej knihy sa zapisuje najmä
názov odrody, pri zmene názvu odrody aj dátum nadobudnutia právoplatnosti rozhodnutia o zmene názvu odrody,
latinský názov a slovenský názov druhu, ku ktorému odroda patrí,
evidenčné číslo odrody,
meno, priezvisko a adresa trvalého pobytu alebo obchodné meno a sídlo žiadateľa o registráciu odrody a žiadateľa o predĺženie doby registrácie odrody,
meno, priezvisko a adresa trvalého pobytu alebo obchodné meno a sídlo udržiavateľa odrody,
dátum doručenia žiadosti o registráciu odrody,
dátum nadobudnutia právoplatnosti rozhodnutia o registrácii odrody,
dátum nadobudnutia právoplatnosti rozhodnutia o predĺžení registrácie odrody,
dátum nadobudnutia právoplatnosti rozhodnutia o zrušení registrácie odrody,
dátum uplynutia doby registrácie odrody,
údaj o genetickej modifikácii, ak ide o geneticky modifikovanú odrodu,
údaj o držiteľovi šľachtiteľského osvedčenia.4)
Listina registrovaných odrôd obsahuje najmä
zoznam registrovaných odrôd druhov, ktorých odrody podliehajú povinnej registrácii,
zoznam registrovaných odrôd druhov, ktorých odrody nepodliehajú povinnej registrácii,
zoznam krajových odrôd,
zoznam odrôd, ktorých registrácia bola zrušená v roku jej zostavenia,
popisy odrôd registrovaných v roku jej zostavenia,
zoznam udržiavateľov odrôd a splnomocnených zástupcov žiadateľov o registráciu odrody a splnomocnených zástupcov žiadateľov o predĺženie doby registrácie odrody,
deň jej zostavenia.
Zoznamy registrovaných odrôd druhov uvedených v odseku 2 písm. a) a b) obsahujú tieto údaje:
latinský názov a slovenský názov druhu,
evidenčné čísla osôb uvedených v odseku 2 písm. f),
rok registrácie odrody,
doplňujúce údaje o odrode, najmä údaje o jej skorosti, kvalite, o spôsobe jej hospodárskeho využívania a údaj o tom, či je odroda geneticky modifikovaná alebo či je odroda registrovaná ako genetický zdroj,
dátum ukončenia obdobia udeleného podľa osobitného predpisu.5)
Zoznam odrôd podľa odseku 2 písm. d) obsahuje tieto údaje:
evidenčné číslo udržiavateľa odrody.
Príloha č. 1 k vyhláške č. 365/2007 Z. z.
Príloha č. 2 k vyhláške č. 365/2007 Z. z.
Príloha č. 3 k vyhláške č. 365/2007 Z. z.
Príloha č. 4 k vyhláške č. 365/2007 Z. z.
Príloha č. 5 k vyhláške č. 365/2007 Z. z.
Príloha č. 6 k vyhláške č. 365/2007 Z. z.
Príloha č. 7 k vyhláške č. 365/2007 Z. z.
Príloha č. 8 k vyhláške č. 365/2007 Z. z.
Príloha č. 9 k vyhláške č. 365/2007 Z. z.
Príloha č. 2 k nariadeniu vlády Slovenskej republiky č. 50/2007 Z. z. o registrácii odrôd pestovaných rastlín.
§ 2 písm. d), g), a h) a § 3 ods. 1 písm. a) až c) nariadenia vlády Slovenskej republiky č. 50/2007 Z. z.
§ 3 ods. 5 nariadenia vlády Slovenskej republiky č. 50/2007 Z. z.
§ 2 Vykonávanie odrodových skúšok
§ 3 Odrodové skúšky registrovaných odrôd
§ 4 Osvedčenie o šľachtení nových odrôd a osvedčenie o udržiavacom šľachtení odrôd
§ 5 Náležitosti Štátnej odrodovej knihy a Listiny registrovaných odrôd
Číslo: 365/2007 Z. z.
Názov: Vyhláška Ministerstva pôdohospodárstva Slovenskej republiky, ktorou sa ustanovujú podrobnosti o vykonávaní odrodových skúšok pestovaných rastlín

References: § 2
 § 3

§ 3

§ 2

§ 3

§ 4

§ 5